DMT เริ่มลืมตาอ้าปาก!
การที่ผู้คนกลับมาใช้ชีวิตนอกบ้านกันตามปกติหลังสถานการณ์โควิดคลี่คลาย กลายเป็นปัจจัยบวกที่หนุนผลประกอบการของ DMT
การที่ผู้คนกลับมาใช้ชีวิตนอกบ้านกันตามปกติหลังสถานการณ์โควิดคลี่คลาย กลายเป็นปัจจัยบวกที่หนุนผลประกอบการของ DMT
16 ธ.ค. 2565

คุณค่าบริษัท
การที่ผู้คนกลับมาใช้ชีวิตนอกบ้านกันตามปกติหลังสถานการณ์โควิดคลี่คลาย กลายเป็นปัจจัยบวกที่หนุนผลประกอบการของบริษัท ทางยกระดับดอนเมือง จำกัด (มหาชน) หรือ DMT ซึ่งทำธุรกิจรับสัมปทานบริการโครงการทางยกระดับดอนเมืองช่วงดินแดงถึงรังสิต มีระยะทางทั้งสิ้น 28.1 กิโลเมตร อย่างมีนัยสำคัญ
สะท้อนได้จากงบไตรมาส 3/2565 ที่มีกำไรสุทธิ 214.46 ล้านบาท เพิ่มขึ้น 407% จากช่วงเดียวกันของปีก่อนที่มีกำไรสุทธิ 42.27 ล้านบาท และมีรายได้ค่าผ่านทาง 502.07 ล้านบาท เพิ่มขึ้น 175% เนื่องจากปริมาณจราจรบนทางยกระดับเพิ่มขึ้น 165% มาอยู่ที่ 92,477 คันต่อวัน ขณะที่ช่วงไตรมาส 3/2564 มีปริมาณการจราจร 34,870 คันต่อวัน ซึ่งถือเป็นจุดต่ำสุดของปริมาณจราจรที่ได้รับผลกระทบจากโควิด และมาตรการล็อกดาวน์เพื่อจำกัดการเดินทางต่อเนื่อง 2 เดือน (ก.ค.-ส.ค. 2564) ขณะที่ปีนี้ภาครัฐไม่มีการจำกัดการเดินทางแล้ว
ส่งผลให้งบงวด 9 เดือนแรกปี 2565 มีกำไรสุทธิ 544.90 ล้านบาท เพิ่มขึ้น 119% จากช่วงเดียวกันของปีก่อนที่มีกำไรสุทธิ 248.51 ล้านบาท และมีรายได้ค่าผ่านทาง 1,280.41 ล้านบาท เพิ่มขึ้น 57% จากช่วงเดียวกันของปีก่อนที่มีรายได้ 817.59 ล้านบาท
ถือเป็นการฟื้นตัวอย่างต่อเนื่อง นับตั้งแต่ต้นปี 2565 ที่ผ่านมา และคาดว่าจะฟื้นตัวได้ต่อในไตรมาส 4/2565 จากปริมาณการจราจรปรับตัวเพิ่มขึ้นอย่างต่อเนื่อง โดยเดือน ต.ค. เฉลี่ยอยู่ที่ 97,000 คันต่อวัน และเดือน พ.ย. เฉลี่ยอยู่ที่ 104,000 คันต่อวันแล้ว ส่วนไตรมาส 4/2564 มีปริมาณการจราจรเฉลี่ย 72,000 คันต่อวัน ทำให้คาดว่าจะสามารถบรรลุเป้าหมายที่วางไว้ในปี 2565 จะมีรายได้อยู่ที่ 1,900 ล้านบาท
ขณะที่ แนวโน้มการดำเนินงานปี 2566 ประเมินว่าจะมีปริมาณการจราจรเฉลี่ยทั้งปีที่ 1.1-1.2 แสนคันต่อวัน นอกจากนี้ DMT ยังมีสตอรี่เชิงบวกจากการเตรียมเข้าร่วมประมูล 3 โครงการใหม่ เพื่อมาเติมแบ็กล็อก ได้แก่ โครงการทางพิเศษ สายกะทู้-ป่าตอง จังหวัดภูเก็ต ระยะทาง 4 กิโลเมตร (กม.) วงเงิน 14,670 ล้านบาท เปิดจำหน่ายเอกสารประกวดราคาช่วงต้นเดือน ธ.ค.นี้
โครงการทางหลวงพิเศษระหว่างเมือง (มอเตอร์เวย์) ส่วนต่อขยายทางยกระดับอุตราภิมุข ช่วงรังสิต-บางปะอิน (M5) ระยะทาง 22 กม. มูลค่า 39,956 ล้านบาท คาดว่าจะเปิดขายเอกสารประกวดราคาช่วงต้นปี 2566 และโครงการที่ 3 คือ การก่อสร้างงานระบบ พร้อมการดำเนินงานและบำรุงรักษา (O&amp;M) มอเตอร์เวย์ สายบางขุนเทียน-บ้านแพ้ว (M82) ระยะทาง 25 กม. วงเงินประมาณ 15,000 ล้านบาท คาดว่าจะประกาศขายเอกสารประกวดราคาได้ในปี 2566
สำหรับการประเมินมูลค่า (Valuation) ปัจจุบันราคาหุ้น DMT ซื้อขายกันที่ P/E ระดับ 18.21 เท่า เทียบกับ P/E ตลาดโดยรวมที่ระดับ 17.64 เท่า ถือว่าราคาซื้อขายสูงกว่าตลาดเล็กน้อย อย่างไรก็ตามถ้าไปดู P/BV ที่ระดับ 1.31 เท่า ก็ถือว่าต่ำกว่าค่าเฉลี่ยตลาดที่ปัจจุบันซื้อขาย P/BV เฉลี่ยที่ 1.60 เท่า
…
รายชื่อผู้ถือหุ้นใหญ่
รายชื่อกรรมการ